# Uradni list C 509A/17.

| | ISSN 1977-1045 |
| --- | --- |
| Uradni list
  Evropske unije | C 509A |
| | |
| Slovenska izdaja | Informacije in objave | Letnik 6417. december 2021 |

ISSN 1977-1045

Uradni list

Evropske unije

C 509A

Slovenska izdaja

Informacije in objave

Letnik 6417. december 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2021/C 509 A/01 | Generalni direktorat za informatiko (DIGIT) – Objava prostega delovnega mesta direktorice/direktorja za DIGIT.S (razred AD 14) (člen 29(2) kadrovskih predpisov) – COM/2021/10410 | 1 |

Vsebina

Stran

V   Objave

UPRAVNI POSTOPKI

Evropska komisija

2021/C 509 A/01

Generalni direktorat za informatiko (DIGIT) – Objava prostega delovnega mesta direktorice/direktorja za DIGIT.S (razred AD 14) (člen 29(2) kadrovskih predpisov) – COM/2021/10410

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 17.12.2021 | SL | Uradni list Evropske unije | CA 509/1 |
| --- | --- | --- | --- |

17.12.2021

SL

Uradni list Evropske unije

CA 509/1

---

Generalni direktorat za informatiko (DIGIT)

Objava prostega delovnega mesta direktorice/direktorja za DIGIT.S (razred AD 14)

(člen 29(2) kadrovskih predpisov)

COM/2021/10410

(2021/C 509 A/01)

Predstavitev delodajalca

Generalni direktorat za informatiko (DIGIT) je oddelek, pristojen za zagotavljanje digitalnih storitev, ki podpirajo Evropsko komisijo ter druge institucije, organe in agencije EU pri njihovih vsakodnevnih upravnih dejavnostih in dejavnostih, povezanih s politiko. Spodbuja tudi digitalno preobrazbo Evropske komisije v skladu z digitalno strategijo. DIGIT prav tako podpira javne uprave v državah članicah EU pri njihovi digitalni preobrazbi, pri čemer si prizadeva za skupna pravila in načela interoperabilnosti.

DIGIT v tesnem sodelovanju s korporativnimi strukturami upravljanja IT Evropske komisije nenehno razvija in izvaja sodobno in dinamično korporativno digitalno vizijo in strategijo, s čimer podpira splošne prednostne naloge Komisije.

Zmogljivosti Komisije za kibernetsko varnost se od ustanovitve direktorata S („Varnost IT“) leta 2016 in sprejetja posodobljene politike za varnost IT leta 2017 hitro razvijajo. Direktorat S GD DIGIT tesno sodeluje z Direktoratom za varnost GD za človeške vire in varnost ter skupino za odzivanje na računalniške grožnje za evropske institucije, organe in agencije (CERT-EU) in je odgovoren za vzpostavitev in vzdrževanje programa za varnost informacijske tehnologije, da se zagotovi ustrezna zaščita sistemov, podatkov in neprekinjenega delovanja Komisije pred kibernetskimi grožnjami in napadi. Dejavnosti direktorata vključujejo opredelitev in izvajanje notranjih politik, pravil in standardov IT na področju kibernetske varnosti ter opravljanje dejavnosti odkrivanja ranljivosti in incidentov ter odzivanja nanje.

Delovno mesto

V okviru DIGIT je direktor oz. direktorica DIGIT.S odgovoren/-a za splošno strateško usmeritev in upravljanje direktorata ter zlasti za izboljšanje položaja in dozorevanje Komisije na področju kibernetske varnosti, pri čemer upošteva okvir, ki ga določata izjava o poslanstvu generalnega direktorja in letni delovni program. Direktor oz. direktorica DIGIT.S kot del višjega vodstva DIGIT tesno sodeluje z drugimi direktorji DIGIT in prispeva k razvoju in izvajanju splošnih strategij in operacij DIGIT ter digitalne strategije Komisije.

V DIGIT.S ena enota podpira organe za upravljanje varnosti IT v zadevah, povezanih s politiko in standardi za varnost IT, obvladovanjem tveganja na področju informacijske tehnologije po vsej Komisiji, zagotavljanjem varnosti in ozaveščenostjo o kibernetski varnosti. Usklajuje tudi mrežo lokalnih uradnikov za informacijsko varnost v generalnih direktoratih in službah.

Druga enota je odgovorna za spremljanje varnosti IT Komisije, odkrivanje incidentov in odzivanje na kibernetske napade na korporativna in zunanja (npr. v oblaku) omrežja ter sisteme IT.

Direktor oz. direktorica dejavno sodeluje pri medinstitucionalnih pobudah in v zvezi s tem predseduje medsektorski skupini za kibernetsko varnost ter navezuje stike in sodeluje s CERT-EU in Direktoratom za varnost v Generalnem direktoratu Komisije za človeške vire. Direktor oz. direktorica je eden od dveh predstavnikov Komisije v upravnem odboru Agencije Evropske unije za kibernetsko varnost (ENISA).

Direktor oz. direktorica prav tako zastopa DIGIT in njegovega generalnega direktorja oz. direktorico na zunanjih in notranjih dogodkih ter je zunanji obraz operativnih dejavnosti Komisije na področju kibernetske varnosti.

Direktor oz. direktorica ima sedež v Bruslju, obe enoti direktorata pa imata osebje tako v Luxembourgu kot v Bruslju.

Profil kandidata/kandidatke (merila za izbor)

Od kandidata ali kandidatke pričakujemo izpolnjevanje naslednjih meril za izbor:

vodstvene sposobnosti:

| — | izkazane izkušnje z učinkovitim načrtovanjem in upravljanjem človeških virov (v velikih večnacionalnih, večjezičnih in večkulturnih skupinah) in proračunov (zlasti razumevanje standardnih stroškovnih modelov in mehanizmov porazdelitve stroškov, poročanja in odgovornosti); |
| --- | --- |

—

izkazane izkušnje z učinkovitim načrtovanjem in upravljanjem človeških virov (v velikih večnacionalnih, večjezičnih in večkulturnih skupinah) in proračunov (zlasti razumevanje standardnih stroškovnih modelov in mehanizmov porazdelitve stroškov, poročanja in odgovornosti);

| — | vodstvene sposobnosti in sposobnosti navdihovanja, vodenja in motiviranja velike in nenehno spreminjajoče se skupine visoko usposobljenega osebja IT in upravnega osebja; odlične menedžerske sposobnosti in zmožnost vodenja storitveno naravnane organizacije v večkulturnem okolju; |
| --- | --- |

—

vodstvene sposobnosti in sposobnosti navdihovanja, vodenja in motiviranja velike in nenehno spreminjajoče se skupine visoko usposobljenega osebja IT in upravnega osebja; odlične menedžerske sposobnosti in zmožnost vodenja storitveno naravnane organizacije v večkulturnem okolju;

| — | izkazane izkušnje in praktične izkušnje z obsežnimi projekti na področju varnosti IT; |
| --- | --- |

—

izkazane izkušnje in praktične izkušnje z obsežnimi projekti na področju varnosti IT;

| — | sposobnost vzpostavljanja in ohranjanja odličnih odnosov z drugimi službami Komisije, evropskimi institucijami, organi in agencijami ter oblikovanja in spremljanja izvajanja politik za varnost IT s številnimi deležniki; |
| --- | --- |

—

sposobnost vzpostavljanja in ohranjanja odličnih odnosov z drugimi službami Komisije, evropskimi institucijami, organi in agencijami ter oblikovanja in spremljanja izvajanja politik za varnost IT s številnimi deležniki;

| — | izkazane izkušnje z reševanjem izzivov, ki jih povzročajo novi načini dela, tako z organizacijskega vidika kot glede njihovih posledic za infrastrukturo IT in vse večjih napadnih površin, ki so izpostavljene kibernetskim grožnjam; |
| --- | --- |

—

izkazane izkušnje z reševanjem izzivov, ki jih povzročajo novi načini dela, tako z organizacijskega vidika kot glede njihovih posledic za infrastrukturo IT in vse večjih napadnih površin, ki so izpostavljene kibernetskim grožnjam;

strokovne spretnosti in izkušnje:

| — | izkazano razumevanje in sposobnost obravnavanja izzivov, s katerimi se soočajo velike organizacije med digitalno preobrazbo; izkušnje pri poenostavitvi postopkov in varovanju korporativnih informacijskih sistemov in omrežij pred kibernetskimi napadi; |
| --- | --- |

—

izkazano razumevanje in sposobnost obravnavanja izzivov, s katerimi se soočajo velike organizacije med digitalno preobrazbo; izkušnje pri poenostavitvi postopkov in varovanju korporativnih informacijskih sistemov in omrežij pred kibernetskimi napadi;

| — | strokovno znanje za določitev tehnološke in storitvene strategije direktorata ter stroškovno učinkovito usmerjanje ukrepov javnega naročanja v tesnem sodelovanju z drugimi direktorati in službami Komisije; |
| --- | --- |

—

strokovno znanje za določitev tehnološke in storitvene strategije direktorata ter stroškovno učinkovito usmerjanje ukrepov javnega naročanja v tesnem sodelovanju z drugimi direktorati in službami Komisije;

| — | dobro razumevanje politik in strateških ciljev Komisije ter njenega postopka odločanja; sposobnost določanja akcijskih načrtov, zlasti z vidika informacijske tehnologije in kibernetske varnosti; |
| --- | --- |

—

dobro razumevanje politik in strateških ciljev Komisije ter njenega postopka odločanja; sposobnost določanja akcijskih načrtov, zlasti z vidika informacijske tehnologije in kibernetske varnosti;

| — | dodatna prednost so izkušnje z oblikovanjem in izvajanjem politike na področju kibernetske varnosti na ravni EU; |
| --- | --- |

—

dodatna prednost so izkušnje z oblikovanjem in izvajanjem politike na področju kibernetske varnosti na ravni EU;

| — | dodatna prednost so tudi ustrezne kvalifikacije na področju informacijske tehnologije in sorodnih področjih, kot so varnost, obvladovanje tveganja, revizija itd.; |
| --- | --- |

—

dodatna prednost so tudi ustrezne kvalifikacije na področju informacijske tehnologije in sorodnih področjih, kot so varnost, obvladovanje tveganja, revizija itd.;

osebnostne lastnosti:

| — | odlične komunikacijske spretnosti in pretanjen občutek za medosebne odnose; zavzet odnos do izpolnjevanja poslanstva direktorata v duhu sodelovanja in v tesni navezi z drugimi direktorji oz. direktoricami DIGIT; |
| --- | --- |

—

odlične komunikacijske spretnosti in pretanjen občutek za medosebne odnose; zavzet odnos do izpolnjevanja poslanstva direktorata v duhu sodelovanja in v tesni navezi z drugimi direktorji oz. direktoricami DIGIT;

| — | zmožnost učinkovitega komuniciranja z notranjimi in zunanjimi deležniki; |
| --- | --- |

—

zmožnost učinkovitega komuniciranja z notranjimi in zunanjimi deležniki;

| — | izostren občutek za zaupnost in taktnost; |
| --- | --- |

—

izostren občutek za zaupnost in taktnost;

| — | odlične analitične spretnosti, sposobnost prepoznavanja ključnih vprašanj, razvijanja in določanja strateških ciljev ter njihovega pretvarjanja v konkretne predloge za ukrepanje. |
| --- | --- |

—

odlične analitične spretnosti, sposobnost prepoznavanja ključnih vprašanj, razvijanja in določanja strateških ciljev ter njihovega pretvarjanja v konkretne predloge za ukrepanje.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije; |
| --- | --- |

—

državljanstvo: imeti morajo državljanstvo države članice Evropske unije;

| — | visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju); |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju);

| — | delovne izkušnje: imeti morajo vsaj 15 let delovnih izkušenj (1) po pridobitvi diplome na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom; |
| --- | --- |

—

delovne izkušnje: imeti morajo vsaj 15 let delovnih izkušenj (1) po pridobitvi diplome na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom;

| — | vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (2); |
| --- | --- |

—

vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (2);

| — | jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku; |
| --- | --- |

—

jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku;

| — | starostna omejitev: biti morajo mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)). |
| --- | --- |

—

starostna omejitev: biti morajo mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)).

Izbor in imenovanje

Izbor in imenovanje bosta izvedena v skladu s postopki Evropske komisije za izbor in zaposlovanje (glej dokument o politiki glede visokih uradnikov – Compilation Document on Senior Officials Policy (5)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati oziroma kandidatke, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za zadevno funkcijo.

S kandidati oziroma kandidatkami z ožjega seznama Posvetovalnega odbora za imenovanja bodo opravili razgovor ustrezni člani oziroma članice Komisije.

Po teh razgovorih bo Evropska komisija sprejela odločitev o imenovanju.

Izbrani kandidat ali kandidatka mora imeti izpolnjene vse zakonske obveznosti glede služenja vojaškega roka ter biti moralno primeren/primerna in fizično sposoben/sposobna za opravljanje predvidenih nalog.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja; to lahko stori le delodajalec.).

Do pridobitve dovoljenja za dostop do tajnih podatkov s strani zadevne države članice in dokončanja zadevnega postopka za pridobitev dovoljenja z zakonsko predpisano seznanitvijo, ki jo organizira direktorat Evropske komisije za varnost, zadevni kandidat oziroma kandidatka ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Enake možnosti

Evropska komisija si v skladu s členom 1d kadrovskih predpisov prizadeva izpolniti strateški cilj doseganja enakosti spolov na vseh vodstvenih ravneh do konca svojega sedanjega mandata in izvaja politiko enakih možnosti, ki spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju.

Pogoji zaposlitve

Plača in pogoji zaposlitve so določeni v kadrovskih predpisih.

Izbrani kandidat ali kandidatka se zaposli kot uradnik oziroma uradnica v razredu AD 14 ter se glede na obseg delovnih izkušenj razvrsti v stopnjo 1 ali 2 navedenega razreda.

Po kadrovskih predpisih morajo vsi novozaposleni uspešno opraviti devetmesečno poskusno dobo.

Kraj zaposlitve je Bruselj, kjer je sedež Direktorata S GD DIGIT.

Delovno mesto je na voljo od 1. avgusta 2022.

Neodvisnost in izjava o interesih

Od izbranega kandidata oziroma kandidatke se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njegovo oziroma njeno neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (6), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na:

HR-MANAGEMENT-ONLINE@ec.europa.eu.

Rok za prijavo

Rok za prijavo je 25. januar 2022 do 12. ure (opoldne) po srednjeevropskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (7). To velja zlasti za zaupnost in varnost takih podatkov.

---

(1)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(2)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, navesti: (1) naziv in vlogo vodstvenih položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(3)  https://eur-lex.europa.eu/legal-content/SL/TXT/?uri=CELEX:01958R0001-20130701

(4)  https://eur-lex.europa.eu/legal-content/SL/TXT/?uri=CELEX:01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (na voljo samo v angleščini).

(6)  Informacije o pripravi življenjepisa Europass so na voljo na: https://europa.eu/europass/en/create-europass-cv.

(7)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---